Datum: 15. 01. 2016

**VSEM PROSTOVOLJNIM GASILSKIM DRUŠTVOM**

Na osnovi programa dela Komisije za mladino GZ Dolomiti za leto 2016 organiziramo:

**13. OBČINSKI KVIZ GASILSKE MLADINE »2016«**

ki bo v soboto, **27. februarja** **2016** ob **9.00** uri v **OŠ Dobrova**, GZ Dolomiti

Tekmovanje bo potekalo v organizaciji mladinske komisije GZ Dolomiti, v sodelovanju z mladinskima komisijama GZ Brezovica in GZ Horjul.

Vsako društvo, ki prijavi ekipo/-e na tekmovanje, mora ob prijavi navesti tudi 1 sodnika. Če sodnika iz tega društva na dan tekmovanja ne bo (če kdo ne more, zboli, itd., je potrebno najti zamenjavo), vse ekipe iz tega društva ne bodo mogle tekmovati. Ne glede na število ekip, ki nastopijo iz posameznega društva, je število sodnikov, ki jih morajo zagotoviti enako (npr. če nastopi le 1 ekipa, zagotovijo 1 sodnika in če nastopi 6 ekip, zagotovijo 1 sodnika)

Če ob prijavi društvo ne navede sodnikov, je prijava neveljavna.

**ZBOR SODNIKOV**

Zbor sodnikov bo ob **8.00 pri OŠ Dobrova.**

**UDELEŽENCI**

Tekmovanje je odprtega tipa, to pomeni, da iz vsakega PGD lahko nastopita po dve ekipi v vsaki kategoriji (max. šest ekip) in v skladu s pravili za izvedbo kviza (pravila so priloga razpisa).

**KATEGORIJE** (ekipo sestavljajo trije člani\*):

* Kategorija PIONIRJI: pionirke, pionirji ali mešano - od 7 do 11 let; (letniki 2005 – 2009; GŠTD, 2013)
* Kategorija MLADINCI: mladinke, mladinci ali mešano - od 12 do 16 let; (letniki 2000 – 2004; GŠTD, 2013)
* Kategorija GASILCI PRIPRAVNIKI: gasilke pripravnice, gasilci pripravniki ali mešano - od 16 do 18 let; (letniki 1998– 2000, GŠTD, 2013)

Tekmovalci letnika 2000 (16 let) lahko tekmujejo v kategoriji mladincev ali gasilcev pripravnikov.

\*V ekipi treh, je lahko samo eden od tekmovalcev mlajši od razpisane starosti za posamezno kategorijo!

Vsaka ekipa mora imeti tudi svojega mentorja, ki je odgovoren za ekipo in jo spremlja po tekmovalnem prostoru. Če ekipa nima svojega mentorja je diskvalificirana. Posamezen mentor **NE** more biti mentor dvema ali več ekipam, ampak samo eni ekipi.

**Tekmovalne discipline:**

**PIONIRJI**

|  |  |  |
| --- | --- | --- |
| **Št.** | **Tema** | **Snov** |
| **1** | **Drži – ne drži**\* | Gradivo »veš – ne veš« za pionirje |
| **2** | **Prva pomoč**\* | Izbor vprašanj iz prve pomoči |
| **3** | **Požarna preventiva**\* | - Gradivo »veš – ne veš« za pionirje- Oznake za veščine pionirjev in mladincev- Izbor vprašanj iz zgodovine gasilstva za pionirje |
| **4** | **Gasilska znanja od 5 proti 0** | 1. TEMA: Vse gasilske tekmovalne discipline za pionirje2. TEMA: Splošno – predmeti, orodja in pojmi v gasilstvu |
| **5** | **Štafetno vezanje vozlov** | Jamborski, tkalski in tesarski vozel |
| **6** | **Gasilska spretnost** | Štafetno izvajanje vaj |

\* za pionirje so vsa vprašanja in odgovori zapisani z velikimi tiskanimi črkami

**MLADINCI**

|  |  |  |
| --- | --- | --- |
| **Št.** | **Tema** | **Snov** |
| **1** | **Drži – ne drži** | Gradivo »veš – ne veš« za mladince |
| **2** | **Prva pomoč** | Osnove prve pomoči |
| **3** | **Požarna preventiva** | - Gradivo »veš – ne veš« za mladince- Oznake za veščine pionirjev in mladincev, čini in oznake pionirjev in mladincev, funkcijske oznake v PGD in GZ- Izbor vprašanj iz zgodovine gasilstva za mladince |
| **4** | **Gasilska znanja od 5 proti 0** | 1. TEMA: Vse gasilske tekmovalne discipline za mladince2. TEMA: Splošno – predmeti, orodja in pojmi v gasilstvu |
| **5** | **Štafetno vezanje vozlov** | Jamborski, tkalski in tesarski vozel |
| **6** | **Gasilska spretnost** | Štafetno izvajanje vaj |

**GASILCI PRIPRAVNIKI**

|  |  |  |
| --- | --- | --- |
| **Št.** | **Tema** | **Snov** |
| **1** | **Drži – ne drži** | Gradivo »veš – ne veš« za gasilce pripravnike |
| **2** | **Prva pomoč** | Osnove prve pomoči |
| **3** | **Požarna preventiva** | - Gradivo »veš – ne veš« za gasilce pripravnike- Čini, funkcijske oznake in specialnosti gasilcev- Izbor vprašanj iz zgodovine gasilstva za gasilce pripravnike |
| **4** | **Gasilska znanja od 5 proti 0** | 1. TEMA: Vse gasilske tekmovalne discipline za člane2. TEMA: Splošno – predmeti, orodja in pojmi v gasilstvu, vozila in oprema |
| **5** | **Štafetne navezave orodij** | Navezava gasilske sekirice, navezava cevi z ročnikom brez zasuna in navezava cevi z ročnikom z zasunom |
| **6** | **Gasilska spretnost** | Štafetno izvajanje vaj |

**LITERATURA**

|  |  |  |  |
| --- | --- | --- | --- |
| **Št.** | **Pionirji** | **Mladinci** | **Gasilci pripravniki** |
| **1** | Priloga razpisa | Priloga razpisa | Priloga razpisa |
| **2** | Priloga razpisa | Priročnik za delo z gasilsko mladino 2011,GZS, stran 99-129 in od 140-143 | Priročnik za delo z gasilsko mladino 2011, GZS, stran 99-143 |
| **3** | Priloga razpisa | Priloga razpisa | Priloga razpisa |
| **4** | 1. TEMA: GŠTD 2013, stran 35,42,52,278 | 1. TEMA: GŠTD 2013, stran 57,83,96,281 | 1. TEMA: GŠTD 2013, stran 112,163,174,281 |
| 2. TEMA: Strokovna gasilska literatura, internet | 2. TEMA: Strokovna gasilska literatura, internet | 2. TEMA: Strokovna gasilska literatura, internet |
| **5** | Razlaga v Pravilih in točkovanju kviza |
| **6** | Razlaga v Pravilih in točkovanju kviza |

**ŠTARTNINA:**

Štartnina za posamezno ekipo je **15 EUR**, ki se plača ob prijavi ekipe do vključno **16. februarja 2016** na TRR št. SI56 9067 2000 0046 039, GZ Dolomiti, Ul. Vladimirja Dolničarja 11, 1356 Dobrova, s pripisom: Kviz 2016 – štartnina.

**PrijavE:**

Prijave je potrebno poslati na priloženih obrazcih do vključno **16. februarja 2016** po elektronski pošti na naslov: **gzdolomiti@gmail.com**. Prijava je sprejeta, ko dobite odgovor/potrdilo o prejemu.

**Kasnejših ali nepopolnih prijav ne sprejemamo!**

**INDENTIFIKACIJA IN PRIJAVA EKIP NA DAN TEKMOVANJA:**

Na dan tekmovanja se bo ekipe preverjalo na podlagi prijave in izkaznice pionirja in mladinca s sliko (nova) ali gasilsko izkaznico. Stara knjižica pionirja in mladinca NE VELJA! Vsi tekmovalci morajo biti vpisani v program vulkan.

**OSEBNA OPREMA (UNIFORMIRANOST)**

Mentorji morajo biti oblečeni v gasilsko delovno obleko (hlače in bluza) brez kape Za tekmovalce udeležba v gasilskih delovnih uniformah ni obvezna, je pa zaželena.

Tekmovalci morajo s seboj obvezno imeti copate! Brez copat ekipa ne more pristopiti k tekmovanju!

Tekmovalci in mentorji naj imajo s seboj pisala!

Priporočamo, da imajo člani ekip s seboj tudi zdravstvene kartice. Tekmovanje poteka na lastno odgovornost.

**Ocenjevanje**

Ocenjevanje se opravi na podlagi Pravil in točkovanj za izvedbo kviza, ki so priloga tega razpisa.

Pravilnost izvedbe tekmovalne discipline ocenjuje ocenjevalna komisija, ki jo sestavljajo predsednik in določeno število članov, odvisno od vrste tekmovalne discipline.

Začetno število točk je 1000.

Glede na začetno skupno starost ekipe, ekipe dobijo naslednje dodatno število pozitivnih točk (za izračun se upošteva letnica rojstva):

|  |  |
| --- | --- |
| **Pionirji** | **Mladinci** |
| **starost enote** | **pozitivne točke** | **starost enote** | **pozitivne točke** |
| 21-23 | 5 | 36-38 | 5 |
| 24-26 | 3 | 39-41 | 3 |
| 27-29 | 2 | 42-44 | 2 |
| 30-32 | 1 | 45-47 | 1 |
| 33 | 0 | 48 | 0 |

* v kategoriji pionirjev lahko tekmuje tudi član v starosti 6 let, vendar se upošteva njegova starost 7 let;
* v kategoriji mladincev lahko tekmuje tudi član mlajši od 12 let, vendar se upošteva njegova starost 12 let;
* v kategoriji pripravnikov se dodatne točke ne dodeljujejo.

Ob ročnem merjenju se praktične vaje ocenjujejo na eno decimalko natančno, ob elektronskem merjenju pa na dve decimalki natančno.

**Delitev mest**

V primeru delitve mest se uporabijo naslednji prioritetni vrstni red nalog:

1. seštevek vseh točk na teoretičnem delu vključno z gasilskimi znanji,
2. praktična vaja gasilska spretnost,
3. praktična vaja vezanja vozlov.

**Komisija za pritožbe (ODLOČANJE O OCENITVI)**

Člani ocenjevalne komisije ocenjujejo tekmovalne ekipe na podlagi Pravil in točkovanj za izvedbo kviza.

Tekmovalna ekipa se lahko v roku 20 min. po izvedbi zadnje tekmovalne discipline na delo ocenjevalne komisije v primeru kršitve Pravil in točkovanj za izvedbo kviza pisno pritoži komisiji za pritožbe.

Komisijo za pritožbe sestavljajo: vodja tekmovanja, predsednik tekmovalnega odbora in predsednik komisije B. Dokončno odločitev o pritožbi sprejme komisija za pritožbe pred razglasitvijo rezultatov.

**Nagrade**

Vse ekipe prejmejo pisna priznanja, najboljše tri ekipe pri pionirjih, mladincih in gasilcih pripravnikih (za vsako zvezo) pa prejmejo medalje. Ekipe morajo počakati do konca razglasitve rezultatov, oziroma se opravičijo zjutraj ob prijavi na A komisiji. V primeru, da predčasno zapustijo tekmovanje in so prejemniki nagrad, jim le-te ne pripadajo.

**PREHRANA**

Za vse ekipe organizator poskrbi za prehrano in osvežilni napitek.

**Tekmovanje ekipe izven konkurence**

Ekipa tekmuje izven konkurence, če niso mentorji oblečeni v gasilske delovne obleke, če pride ekipa na tekmovanje brez izkaznic pionirja in mladinca oz. gasilskih izkaznic, če izkaznica pionirja in mladinca ni pravilno izdelana (nepopolni podatki, brez podpisa, …), ali se ugotovi, da je eden izmed članov ekipe starejši, kot so predpisane letnice za določeno kategorijo.

**Diskvalifikacija ekipe**

Tekmovalna ekipa je diskvalificirana če:

* se tekmovalci ali mentorji neprimerno vedejo pred otvoritvijo ali med otvoritvijo tekmovanja, v času tekmovanja, pred zaključkom, med zaključkom ali po zaključku tekmovanja;
* se tekmovalci ali mentorji nespodobno vedejo do sodnikov;
* tekmovalci ali mentorji namerno ovirajo tekmovalce druge tekmovalne ekipe;
* če se pri tekmovalcih ali mentorjih zazna kakršna koli prisotnost alkohola na celotnem prizorišču tekmovanja;
* če katerikoli tekmovalec pri katerikoli vaji ne poizkuša opraviti naloge;
* če ekipa ali del ekipe, vključno z mentorjem zapusti razglasitev rezultatov in zaključek tekmovanja pred zaključkom tekmovanja (pred dovoljenim odhodom ekip),
* če se ugotovi, da je ekipa goljufala ali kakorkoli priredila podatke tekmovalcev (npr: neresnični rojstni podatki, ...).

Poleg zgoraj naštetih vzrokov za diskvalifikacijo so pri vsaki posamezni tekmovalni disciplini še dodatno opredeljeni vzroki za diskvalifikacijo.

O diskvalifikaciji tekmovalne enote odloči komisija za pritožbe dokončno.

V primeru diskvalifikacije tekmovalna ekipa ne prejme nagrade, priznanja za udeležbo. Črta se tudi iz vrstnega reda tekmovalnih ekip.

Morebitna spremembe ali dopolnitve razpisa bodo objavljene na spletni strani GZ Dolomiti (http://www.gasilskazveza-dolomiti.si).

Z gasilskimi pozdravi!

 GZ Brezovica GZ Dolomiti GZ Horjul

 Komisija za mladino Komisija za mladino Komisija za mladino

 Petra Zega Mihaela Kožuh Stane Trobec

Priloge:

* PRIJAVNICA
* PRAVILA IN TOČKOVANJE ZA IZVEDBO KVIZA